钦定古今图书集成/历象汇编/庶征典/第033卷 > 《历学会通古法占验》 > 《中外宫占》
## 钦定古今图书集成/历象汇编/庶征典/第033卷 > 《历学会通古法占验》 > 《中外宫占》

《大角》亦为帝，

《梗河天矛》。

周鼎、神鼎。

《天田》，天子畿内躬耕之田。

《平道》，天子八达之道。

招摇主敌人，又曰“矛楯。”

“天门”在角北，天子宴乐之处。

《平星》，在角南。正纪纲，平狱讼。

南门，在库楼南，天子外门，主守兵禁。

《顿顽》，狱中之吏，狱，官也。

阵车，革车也。

“《亢池》渡水”，迎送舟船津道。

《折威》，主断军狱斩戮。

阳门守隘口御寇。

《骑官》，天子宿卫禁兵。

“骑阵将军”，统押禁兵之首领。

车骑阵之将。

天乳明润，即甘露降。

从官主天下疾病，巫医人。

日星，太阳之精，主昭明令德。

“积卒扫除粪秽”，不祥。

《七公》，天之相，亦三公之相。

天纪九星主天心，九卿万事之纲纪。

《罚》三星，主刑罚平，正令平，曲而斜，赏罚不平。

《女床》为后宫，御女之侍从。

鱼在河中，知云雨风气。状如云大而明，风雨顺，律吕
正。

天江不欲明，明即有大水。

《傅说》主后宫女巫之象。

《龟》主赞神明，定吉凶。

《糠在箕舌》口，主簸扬，给犬豕糠糟。明即时丰，暗即不
熟，不见天下无米。

天籥，主开闭门。

杵主舂杵。

《狗守御门》。

农丈人，在斗西南，主农正官明，农稔暗，民失业。
织女、天女，主瓜果丝帛珍宝。

《天弁入河中》辨别珍宝市中之老吏。

东西《咸》房之门户，防淫泆。

“渐台”，主晷漏律吕之事。星明即阴阳和而律吕正。
河鼓，天军之豉。中央大星曰“大将军。”左右小将军，亦
名牵牛星。左右旗为河鼓旗表。

辇道，天子戏游之道。

《天桴》，四时击鼓知更漏。

《奚仲》，主御车之吏。

天津横于河中。一星不傋，津道不通。

《瓠瓜》败瓜，天子园内之属。明即瓜熟，不明不登。
罗偃堤塘距马官。

《离珠》女子之星，后宫之库藏。

《九坎》主沟渠泉道。

十二国星应十二州。一星亡，其国荒饥。

《败臼》，庶人之星，不见即人弃其乡。

《离瑜》主妇人之服。

《天垒城》，“北方丁零匈奴之类。”

“哭泣”，大臣之象，主哭泣事。

人星，如人形状，主奸人巧舌。星不见或亡，则奸人诈
行诏书。

《司命》掌死丧《司禄》掌禄料。

坟墓主兆域，以明丧葬之礼。流星出入，有葬事
司。掌危市中楼阁、宗庙。

司非，伺候内外，察《𠍴
钩》九星，入河中，失道移徙，主地动。

车府，主车辇之官。

造父，主御天子御官也。

杵臼舂军粮供厨。

《土公吏》《土公》皆主司过失。

《虚梁》，主国家丘陵祷祠。

“盖屋”“治屋”之官：

天钱主赏罚。

《八魁》主张罗网捕禽之官，亦为五方之人。

北落师门，主北方蕃部之主，星常明。〈阙〉

败臼左右拥蕃人部落参佐。

《天纲》北落下将帅统押。星不欲明，明则部落将帅死，
又为中原天子游猎之舍。

铁锧主拒难刀斧之用。

云雨霹雳电并为阴阳气，击作风雨之应。

《螣蛇》，如盘舌之状，居河中天池也。主水虫风雨之占。
移徙近南斗，大水。

《天厩》天马之厩，今之驿亭。

“离宫六星”，两两而居，天子之别宫，御宫人之所，
大陵，主墓。

天船主船居。

《策星》，天子之仆，今之黄门。星亡，天子斩黄门。

“王良”，天子辇御之官。

阁道，主飞阁天子别宫之道。

附路，阁道之别道，又曰“太仆御风雨。”

“天大将军”，用武兵中之统领。

《卷舌》主谗佞，明大天下主口舌。

南门，主出入定乱。星动摇，军必行。

《左右更秦》爵名，牧养牛马之官。

天溷，主粪秽，天子之溷厕。

“外屏”，以避天溷。

土司空，即“土功”之长吏。

铁锧：主斩刍，饲牛马牺牲。

“天仓”，仓官也，逼迫小星多，天子仓廪盈。

《天廪》主畜积，养牺牲，亦主仓廪。

天阴，主天子密谋羽猎。

天囷，主仓囷。

天高，主登高察候。

积水，主候水灾不明，明则雨水溢。

“月一星，主蟾蜍”，女主大臣之象。金火犯女，主大臣殃。
天街为阴阳之所。

诸王、王室《侄孙之象》：

《咸池鱼雀》之官。

天潢，主河津济渡。

参旗天弓弩，天子使用之弓矢。

《九州殊口》，能晓会九土方俗之语。

天节，主使臣远方宣扬帝化。

“天苑”，天子养禽兽之所。

《天园》：天子菜果之园。

《九斿》，天子兵之旗。

“军井”，主军营中之井。

“玉井”军出行之水泉。

矢主羽箭。

厕：主溷，又主腰之下疾。

《五车》：为大臣、边将。五兵、五谷。

司怪，定阴阳，占风云气候，察天地草木之怪。

《座旗》辨君臣尊卑。

五、“诸侯主刺举诫不虞，大小齐明大臣忠。”

天樽，主樽罍，天子酒器。

传舍，宾客之馆舍。

水位主水移徙近北河为大水。

南北两河，地之关门。南北两界，逆斜、彗、客犯，南河为
旱，北河为水。

积水：水官，供给酒食之司也。

“《积薪》外厨”，烹宰庖厨之官。

《水府》天子宫内水官，

泗、渎、江、河、淮、济之精气明大，为大水。

《阙丘》，天子双阙，诸侯之两观，主悬法象魏。

《军市》，军中之市，货易买卖。

野鸡在军市中，掌野外之禽。鸣，则天下野鸡尽雊。亦
曰：“知夜辰鸣”，则凡鸡始鸣也。

《丈人》是民之父，子孙侍之。

弧主天子弓，以备贼盗。

天社祝祠之官，

《天狗占吠》，知天下皆旱。

《天记》“知禽兽岁齿，应天子御马、医兽之吏。”

“天相”，大臣之象，占与相星同天稷，农人之具。

《外厨》即烹鸡鱼、宰猪羊之所。

《酒旗》，造酒之官。

《少微》处士、卿士、太史之官。

《爟》，主烽火，备急，行边庭，掌四时火变。

“《内平》执法平罪”之官，

长垣，主边界城邑。

灵台，主观风云气候。

“明堂”，天子布政之宫。

《青丘主》，《南蛮君长》。

土司空，主南海君，亦曰“九域地界主领。”

军门，天子六军之门。

《东瓯》《东越》《南蛮》《三夷》之君。

《器府》，掌丝竹之官。

“天庙”，天子之祖庙。

以上诸座，凡飞流、彗孛客星干犯，各依其位之所主
占之。青为忧，黄为喜，赤为兵旱，白为兵气，黑为疾疫。
依岁月日时，刑德干支远近占之，不可一途取。执
天汉天下江河淮济海岳之气，起东方尾箕之间，为
之汉津，分为两道。其河南经傅说，鱼尾、天江、天市，络
辇道，渐道；河北经鱼鳖贯箕南，斗柄、天籥、天弁、河鼓、
右旗、天津，下合南河西行，历瓠瓜、人星、造父、螣蛇、王
良、附路。又西南行，经天狗、天记、大陵、天船、卷舌、五车，
南入东井、四渎、天稷七星，南而没，凡历十九宿。